A4-0077/97

Πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1442/88 που αφορά τη χορήγηση, για τις αμπελουργικές περιόδους 1988/1989 έως 1997/1998, επιδόματος οριστικής εγκατάλειψης των αμπελουργικών εκτάσεων (COM(96) 0706 - C4-0047/97 - 97/0009(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ -1 (νέα)

Άρθρο 1, παράγραφος 1, δεύτερο εδάφιο, σημείο α) (κανονισμός (ΕΟΚ) αριθ. 1442/88)

>Κείμενο μετά την ψηφοφορία στο ΕΚ>

-1. Στο άρθρο 1, παράγραφος 1, δεύτερο εδάφιο, σημείο α), του Κανονισμού (ΕΟΚ) αριθ. 1442/88 προστίθεται το κάτωθι κείμενο:

>Κείμενο μετά την ψηφοφορία στο ΕΚ>

«Οι εκτάσεις για τις οποίες δεν υπεβλήθη αίτηση καταβολής επιδόματος οριστικής εγκατάλειψης για την περίοδο 1996/1997, μπορούν να προστεθούν στις αντίστοιχες εκτάσεις που έχουν εγκριθεί για κάθε κράτος μέλος για την περίοδο 1997/1998".

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 2

Άρθρο 4, παράγραφος 1, νέο εδάφιο (κανονισμός (ΕΟΚ) αριθ. 1442/88)

>Αρχικό κείμενο>

Ωστόσο, για την περίοδο 1996/1997, η προθεσμία της 30ής Δεκεμβρίου 1996 που είχε ορισθεί για την υποβολή στις ορισθείσες από κάθε κράτος μέλος αρμόδιες υπηρεσίες αιτήσεων εκ μέρους των δικαιούχων για τη χορήγηση του επιδόματος παρατείνεται μέχρι τις 31 Δεκεμβρίου 1997.

>Κείμενο μετά την ψηφοφορία στο ΕΚ>

Ωστόσο, για την περίοδο 1996/1997, η προθεσμία της 30ής Δεκεμβρίου 1996 που είχε ορισθεί για την υποβολή στις ορισθείσες από κάθε κράτος μέλος αρμόδιες υπηρεσίες αιτήσεων εκ μέρους των δικαιούχων για τη χορήγηση του επιδόματος παρατείνεται μέχρι τις 31 Μαρτίου 1997.

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 2α (νέα)

Άρθρο 4, παράγραφος 2 (κανονισμός (ΕΟΚ) αριθ. 1442/88)

>Κείμενο μετά την ψηφοφορία στο ΕΚ>

2α. Η παράγραφος 2 του άρθρου 4 διατυπώνεται ως εξής:

>Κείμενο μετά την ψηφοφορία στο ΕΚ>

"2. Η χορήγηση του επιδόματος εξαρτάται από την υποβολή έγγραφης δηλώσεως μέσω της οποίας ο αιτών δεσμεύεται ότι θα προβεί ή θα ζητήσει από τρίτους να προβούν, πριν από τις 31 Μαΐου του έτους που έπεται εκείνου της υποβολής της αιτήσεως, στην εκρίζωση των αμπελιών από τις εκτάσεις για τις οποίες ζητήθηκε η καταβολή του επιδόματος."

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου η οποία τροποποιεί τον κανονισμό (ΕΟΚ) αριθ. 1442/88 που αφορά τη χορήγηση, για τις αμπελουργικές περιόδους 1988/1989 έως 1997/1998, επιδόματος οριστικής εγκατάλειψης των αμπελουργικών εκτάσεων (COM(96) 0706 - C4-0047/97 - 97/0009(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96) 0706 - 97/0009(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0047/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0077/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί το Συμβούλιο, σε περίπτωση που προτίθεται να αποκλίνει από το κείμενο που εγκρίθηκε από το Κοινοβούλιο να το ενημερώσει;

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.